આગામી જુલાઈ ૦૭, ૨૦૧૩ ના રોજ, ઈન્શા અલ્લાહ (If God wills), મારા જીવનનાં ૭૨ વર્ષ પૂરાં કરીશ. પરમ શક્તિશાળી એવા સર્જનહારની અસીમ કૃપાથી હું સંપૂર્ણપણે સ્વસ્થ છું. હાલ સુધી ઈલેક્ટ્રોનિક માધ્યમ દ્વારા અને હવે મુદ્રિત (Print) સ્વરૂપે હું મારા સાહિત્યસર્જનને લોકો સમક્ષ મૂકવા માગું છું. મને આશા છે કે મારા આ પ્રયાસને યોગ્ય પ્રતિસાદ મળશે જ અને ભવિષ્યે મારા બ્લોગ ઉપરનાં વિવિધ વિષયો ઉપરનાં લખાણોને પુસ્તક સ્વરૂપે બહાર પાડતો જઈશ.